Diari Oficial de la Generalitat Valenciana


Sumari del DOGV 4324, del 29-08-2002 (2002/9359)

ACORD de 30 de juliol de 2002, del Govern Valencià, constituït en Junta General d'Accionistes, amb caràcter d'Universal, de la mercantil Societat Parque Temàtic d'Alacant, SA, per la qual es modifiquen els estatus de la mercantil i es nomena un nou membre del Consell d'Administració.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9359


Data del document
:   30-07-2002

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Acord

Anàlisi jurídica

 Descriptors 

:   * reglament intern
    * empresa pública
    * legislació
    * consell d'administració

ACORD de 30 de juliol de 2002, del Govern Valencià, constituït en Junta General d'Accionistes, amb caràcter d'universal, de la mercantil Societat Parc Temàtic d'Alacant, SA, pel qual es modifiquen els estatuts de la mercantil i es nomena un nou membre del Consell d'Administració. [2002/Q9359]
  
El Reial Decret Legislatiu 1.564/1989, de 22 de desembre, pel qual es va aprovar el Text Refós de la Llei de Societats Anònimes, establix, en l'article 144, que la modificació dels estatuts correspon acordar-la a la Junta General d'Accionistes; així mateix, este text legal establix en els articles 123, 126 i 131 la competència de la Junta General per al nomenament i separació dels administradors.
  
La Generalitat Valenciana és el únic soci de la mercantil Societat Parc Temàtic d'Alacant, SA, per tant li correspon al Govern Valencià, constituït en Junta Universal d'Accionistes, l'adopció de l'acord de modificació dels estatuts de la societat, així com el nomenament dels membres del Consell d'Administració.
  
Per això, el Govern Valencià, reunit a València el dia 30 de juliol de 2002, com a Junta General d'Accionistes, amb el caràcter d'universal, de la mercantil Societat Parc Temàtic d'Alacant, SA, accepta per unanimitat la realització de la Junta, així com els següents punts de l'orde del dia de la reunió:
  
1. Canvi de denominació social i conseqüent modificació de l'article 1 dels estatuts socials.
  
2. Ampliació de l'objecte social i conseqüent modificació de l'apartat a) de l'article 4 dels estatuts de la societat, adaptant-lo als nous projectes de la Generalitat Valenciana.
  
3. Nomenament d'un nou membre del Consell d'Administració.
  
4. Autorització al president i/o vicepresident del Consell d'Administració, indistintament, per a realitzar tots els actes que calguen per a l'execució del que s'ha acordat en la present reunió, i atorgar per a això, si escau, les corresponents escriptures públiques i instar la inscripció d'estes al Registre Mercantil.
  
5. Autorització al secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi han pres.
  
Al tractar-se d'una societat unipersonal, es troba present el seu soci únic, la Generalitat Valenciana.
  
Després de l'oportuna deliberació i atés que no hi ha hagut intervencions la constància de les quals se sol·licite, el Govern Valencià, en la seua condició de Junta General d'Accionistes, amb el caràcter d'universal, per unanimitat,
  
ACORDA
  
Primer
  
Modificar l'article 1 dels estatuts de la societat, canviant la denominació social de Societat Parc Temàtic d'Alacant, SA, que d'ara endavant es denominarà Societat Projectes Temàtics de la Comunitat Valenciana, SA.
  
L'article 1 dels estatuts de la societat queda redactat de la següent forma:
  
«Article 1
  
La seua denominació és Societat Projectes Temàtics de la Comunitat Valenciana, SA.
  
Es configura com a empresa de la Generalitat Valenciana, d'acord amb l'article 5.2 del Decret Legislatiu de 26 de juny de 1991, del Govern Valencià, pel qual es va aprovar el Text Refós de la Llei d'Hisenda Pública de la Generalitat Valenciana».
  
Segon
  
Modificar l'apartat a) de l'article 4 dels estatuts de la societat, adaptant-lo als nous projectes de la Generalitat Valenciana, que queda redactat de la següent forma:
  
«Article 4
  
a) La societat tindrà per objecte:
  
La promoció, organització i gestió de totes les activitats que requerisca la preparació, construcció i posada en funcionament dels projectes turístics i d'oci, culturals, esportius, industrials i/o terciaris que, en l'àmbit territorial de la Comunitat Valenciana, siguen impulsats per la Generalitat Valenciana i en els que, entre unes altres, es desenvolupen activitats educatives, culturals, esportives, recreatives, assistencials, administratives i equipaments necessaris per al seu correcte funcionament».
  
Tercer
  
Nomenar, pel termini de cinc anys, com a membre del Consell d'Administració de la mercantil Societat Projectes Temàtics de la Comunitat Valenciana, SA, el senyor Pedro Hernández Mateo.
  
En conseqüència, el nombre de membres del Consell d'Administració és de 26, dels 35 que, com a màxim, preveuen els estatuts socials.
  
Quart
  
Autoritzar el president i vicepresident del Consell d'Administració, indistintament, per a realitzar tots els actes que calguen per a l'execució del que s'ha acordat en la present reunió, i atorgar per a això, si escau, les corresponents escriptures públiques i instar la inscripció d'estes al Registre Mercantil.
  
Cinqué
  
Autoritzar el secretari del Consell d'Administració per a certificar el contingut de l'acta de la present Junta Universal d'Accionistes i dels acords que s'hi han pres.
  
Estos acords es transcriuen literalment.
  
Atés que no s'hi han debatut més assumptes que els ressenyats en l'orde del dia, s'aprova l'acta que correspon a la present reunió de la Junta General d'Accionistes, amb el caràcter d'universal, de la mercantil.
  
València, 30 de juliol de 2002
  
El vicepresident i secretari del Govern Valencià,